section_heading: Povijest
paragraph_text: Tijekom rata, pripadnici Armije RBiH su u drugoj polovici 1993. opljačkali i demolirali župnu crkvu, opljačkali i kasnije spalili župnu kuću i kuću časnih sestara od kojih su ostali samo zidovi. U tom razdoblju nastradala su kapelice i groblja u Donjoj i Gornjoj Ričici, Gračanici, Lužanima, Pajić Polju i Zlavasti. Većina župljana, Hrvata katolika, je protjerana, kuće su im opljačkane i spaljene. Dana 20. ožujka 1997. godine, pred dolazak pape Ivana Pavla II u Sarajevo, crkva je oštećena postavljanjem eksplozivne naprave pod zvonik koji je u potpunosti uništen. Počinitelji nikada nisu pronađeni. Početkom istog mjeseca demolirano je groblje na Humcu.<ref>Esad Hećimović: Garibi - Mudžahedini u BiH 1992. - 1999., Fondacija Sina, Zenica, 2006.